Dodol rumput laut

Dodol rumput laut mangrupa salah sahiji produk kuliner tradisional has Lombok, Nusa Tenggara Barat, anu kasohor minangka oleh-oleh nu dipikaresep ku wisatawan. Camilan ieu boga tékstur kenyal jeung rasa amis.

 Asal-usul 
jmpl|Dodol rumput laut has Lombok
Dodol ieu asalna ti daérah basisir Lombok anu boga kasuburan rumput laut nu loba pisan. Dodol rumput laut teras jadi komoditas unggulan anu ngarojong ékonomi lokal. Dodol rumput laut, dijieunna tina rumput laut anu miboga kandungan pikeun bisa ngajadikeun patalian kandunganna leuwih kuat tur cocog pikeun dijieunna dodol. Warna dodol rumput laut béda-béda gumantung kana rasa nu digunakeun, misalna warna beureum pikeun rasa strawberry. Rupana anu warna-warni ngajadikeun ieu dodol pikaresepeun boh pikeun camilan boh pikeun dijadikeun oleh-oleh khas Lombok.

Asal-usul dodol rumput laut patalina raket jeung loba-na hasil budidaya rumput laut di Lombok. Daérah basisir saperti Lombok Timur, Lombok Tengah, nepi ka Lombok Barat jadi sentra panghasil rumput laut anu alus kualitasna. Dina prosés ngolahna, rumput laut biasana digaringkeun heula, tuluy diolah jadi bubur kandel anu dicampur ku gula jeung bahan-bahan méré aroma. Adonan nu geus rengse teras dibungkus ku plastik maké wangun khas dodol.

 Cara nyieun 
Dodol rumput laut mangrupakeun produk olahan tradisional berbasis sumber daya laut anu ngagunakeun rumput laut jenis Eucheuma cottonii minangka bahan utama. Dina prosés ngolahna dipaké 500 gram rumput laut, ditambahan bahan séjén saperti:

 Tipung ketan 100 gram
 Cai 70 ml
 Gula pasir 250 gram
 Santan 200 ml
 Vanili 1 séndok téh
 Pewarna dahareun

Tahapan produksi dimimitian ku nyiapkeun bahan baku, tuluy nyampur sakabéh bahan nepi ka ngabentuk adonan anu rata. Panambahan tepung ketan gunana pikeun ngaronjatkeun tékstur dodol sangkan henteu lembek, bari ngatur konsistensi elastisitas anu dipangaruhan ku kadar amilosa jeung amilopektin. Dina prosés nyampur ieu, kudu diperhatikeun kabersihan, contona maké sarung tangan sangkan henteu aya kontaminasi silang.

Sanggeus adonan ngahiji sampurna, tahap salajengna nyaéta nyitakan ku maké loyang. Adonan disimpen dina cetakan, tuluy dipadetan sangkan ukuran jeung kandelna sarua. Sanggeus éta, adonan didinginkan dina suhu kamar kira-kira 30 menit. Tahap ieu penting pikeun méré kasempetan ka dodol sangkan ngaregep jeung gampang dipotong nurutkeun bentuk nu dipikahayang.
Kategori:Makanan Lombok
Category:WikiMaknyus
Category:WikiMaknyus Mataram

 Répérénsi